Įsakymas

**DĖL ŠILALĖS RAJONO SAVIVALDYBĖS ADMINISTRACIJOS BIJOTŲ SENIŪNIJOJE IŠRINKTŲ SENIŪNAIČIŲ SĄRAŠO PATVIRTINIMO**

2018 m. spalio 12 d. Nr. DĮV-1151

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 33 straipsnio 11 dalimi, Šilalės rajono savivaldybės seniūnaičių rinkimų ir atšaukimo tvarkos aprašo, patvirtinto Šilalės rajono savivaldybės tarybos 2017 m. vasario 28 d. sprendimu Nr. T1-30 ,,Dėl Šilalės rajono savivaldybės seniūnaičių rinkimų ir atšaukimo tvarkos aprašo patvirtinimo“, 57, 58 punktais ir atsižvelgdamas į Šilalės rajono savivaldybės administracijos Bijotų seniūnijos 2018 m. spalio 10 d. raštą Nr. D2-157-(1.7) ,,Dėl seniūnaičių rinkimų“:

1. T v i r t i n u Šilalės rajono savivaldybės administracijos Bijotų seniūnijoje 3 metų kadencijai išrinktų seniūnaičių sąrašą:
	1. Bijotų seniūnaitija – Kristina Mizgirienė;
	2. Girdiškės seniūnaitija – Elvyra Buikienė;
	3. Košių seniūnaitija – Daiva Ramanauskienė;
	4. Tūjainių seniūnaitija – Rita Gedvilienė.

2. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt), Bijotų seniūnijos skelbimų lentoje, o informaciją apie šį įsakymą vietinėje spaudoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo.

|  |  |  |
| --- | --- | --- |
| Administracijos direktorius |  |  Raimundas Vaitiekus |